open-index/open-wikipedia-markdown huggingface dataset:
Ίσκο

Ο **Φρανθίσκο Ρομάν Αλαρκόν Σουάρεθ** (ισπανικά: *Francisco Román Alarcón Suárez*, 21 Απριλίου 1992), γνωστός ως **Ίσκο** (*Isco*, προφορά: *[[ΔΦΑ|ˈisko]]*), είναι Ισπανός ποδοσφαιριστής που αγωνίζεται ως μεσοεπιθετικός στην Εθνική Ισπανίας και στην Πριμέρα Ντιβιζιόν για τη Ρεάλ Μπέτις.

Την επαγγελματική του καριέρα την ξεκίνησε στη Βαλένθια, όπου συμμετείχε και στις ακαδημίες της. Ενώ από το 2011 έως και το 2013 αγωνιζόταν στη Μάλαγα. Το 2012, με τις πολύ καλές συμμετοχές του εκεί, έλαβε το βραβείο Golden Boy. Τον Ιούνιο του 2013, πήρε μεταγραφή στη Ρεάλ Μαδρίτης έναντι του ποσού των 30 εκατομμυρίων ευρώ. Στις 7 Αυγούστου 2022 ο Ίσκο πήρε μεταγραφή στη Σεβίλλη, με την οποία αγωνίστηκε για μια σεζόν. Στις 26 Ιουλίου 2023 ήρθε σε συμφωνία με τη Ρεάλ Μπέτις.

Ο Ίσκο έχει συμμετάσχει σε πολλά μικρά τμήματα της Εθνικής Ισπανίας. Το 2013 ξεκίνησε να αγωνίζεται και στην Ανδρών. Το 2012, αντιπροσώπευσε τη χώρα του και στους Ολυμπιακούς Αγώνες του Λονδίνου. Το 2013, κέρδισε και χρυσό μετάλιο στο Ευρωπαϊκό Πρωτάθλημα U21. Το 2018, μετείχε στην αποστολή της Εθνικής Ισπανίας στο Παγκόσμιο Κύπελλο στη Ρωσία.

## Παραπομπές


## Εξωτερικοί σύνδεσμοι

* Real Madrid official profile
* 
* CiberChe biography 
* 
* 
* Isco - WhoScored Profile

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ανδαλουσιανοί ποδοσφαιριστές
Ερβέρτος Γ΄ του Μω

Ο **Ερβέρτος Γ΄** ο *νεότερος*, γαλλ. Herbert III le jeune (π. 950 - 995) από τον Οίκο των Καρολιδών ήταν κόμης του Μω (966-995).

## Βιογραφία
Ήταν ο μόνος γιος του Ροβέρτου κόμη του Μω και της Αδελαΐδας Βέρρα, κόρης του Γι(ζε)λβέρτου δούκα της Βουργουνδίας.

Το 966 διαδέχθηκε τον πατέρα του στο Μω και το Τρουά και το 984 κληρονόμησε από τον θείο του Ερβέρτο Γ΄ τον *πρεσβύτερο* το Ομουά. Ήταν οπαδός του Λοθάριου των Καρολιδών της Δυτικής Φραγκίας και τον ακολούθησε στην κατάληψη της Άνω Λωρραίνης. Εκεί αιχμαλωτίστηκε ο Γοδεφρείδος Α΄ κόμης του Βερντέν και ο Ερβέρτος Γ΄ ανέλαβε τη φύλαξή του.

Τον Λοθάριο διαδέχθηκε το 987 ο γιος του Λουδοβίκος Ε΄ της Δυτικής Φραγκίας. Ο Ερβέρτος Γ΄ υποστήριξε τον Όντο Α΄ κόμη του Μπλουά και τον Κάρολο δούκα της Κάτω Λωρραίνης, νεότερο αδελφό του Λοθαρίου.

## Οικογένεια
Δεν γνωρίζουμε το όνομα της συζύγου του· ίσως ήταν κόρη του Λουδοβίκου Δ΄ Καρολιδών της Δυτικής Φραγκίας. Είχε τέκνο:
* Στέφανος απεβ. 1020, κόμης του Μω.

## Αναφορές


|-

Κατηγορία:Δυναστεία των Καρολιδών
Καμουρές Καντινεφέντι

Η **Καμουρές Καντινεφέντι** (Οθ. Τούρκικα:كام-سيد أنثى سيد) (Τούρκικα: *Kamures kadınefendi*, 5 Μαρτίου 1855 - 30 Απριλίου 1921) ήταν η πρώτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Baş Kam-res Kadın Efendi Hazretleri***

## Βιογραφία
Η Καμουρές Καντινεφέντι γεννήθηκε στις 5 Μαρτίου 1855 στον Βόρειο Καύκασο. Σε πού μικρή ηλικία δόθηκε στο παλάτι για υπηρεσία. Σύντομα τη πρόσεξε ο σουλτάνος και στις 30 Σεπτεμβρίου 1872 παντρεύτηκαν στο Παλάτι Ορτακόϊ. Ένα χρόνο αργότερα γέννησε το μοναδικό της παιδί, τον Ηγεμόνα Μεχμέτ Ζιγιαεντίν Εφέντι. 

Το 1918 δέχτηκε την επίσκεψη του Βασιλιά Μπόρις Γ΄ της Βουλγαρίας και της Αυτοκράτειρας Ζίτα της Αυστρίας. 

Ήταν η γιαγιά των μελλοντικών μαθητών της Σαφιγιέ Ουνιουβάρ, που ήταν δασκάλα στο σχολείο του παλατιού. Η Σαφιγιέ Ουνιουβάρ έγραψε στα απομνημονεύματά της για την Καμουρές:

Μετά το θάνατο του σουλτάνου το 1918 παρέμεινε στο ανάκτορο για λίγο και μετά μετακόμισε στο ανάκτορο του γιου της, όπου έζησε εκεί μέχρι τον θάνατό της στις 30 Απριλίου 1921. Θάφτηκε στο κοιμητήριο Εγιούπ.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Need for Speed: Most Wanted

Ο όρος **Need for Speed: Most Wanted** μπορεί να αναφέρεται:

* στο Need for Speed: Most Wanted (2005), βιντεοπαιχνίδι του 2005 που αναπτύχθηκε από το EA Black Box.
* στο Need for Speed: Most Wanted (2012), βιντεοπαιχνίδι του 2012 που αναπτύχθηκε από το Criterion Games.
Στέφανος του Μω

Ο **Στέφανος**, γαλλ. Stephen (απεβ. 1022) από τον Οίκο των Καρολιδών ήταν κόμης του Μω (στην Καμπανία) και του Τρουά.

## Βιογραφία
Ήταν ο μόνος γιος του Ερβέρτου Γ΄ κόμη του Μω και της -αγνώστου ονόματος- συζύγου του, ίσως κόρης του Λουδοβίκου Δ΄ της Δυτικής Φραγκίας.

Διαδέχθηκε τον πατέρα του ως κόμης του Μω και του Τρουά το 995. Ο Στέφανος απεβίωσε το 1020 και τον διαδέχθηκε ο 2ος εξάδελφός του Όντο Β΄ κόμης του Μπλουά.

## Υποσημειώσεις


|-

Κατηγορία:Δυναστεία των Καρολιδών
Γάιος Μαικήνας

Ο **Γάιος Μαικήνας** (λατινικά: *Gaius Cilnius Maecenas*, 68 π.Χ. - 8 π.Χ.) ήταν σύμμαχος, φίλος και πολιτικός σύμβουλος του Οκταβιανού (ο οποίος θα γινόταν ο πρώτος Ρωμαίος Αυτοκράτορας ως Καίσαρας Αύγουστος) καθώς και προστάτης καλλιτεχνών, όπως ο Οράτιος και ο Βιργίλιος. Αν και ήταν πολύ πλούσιος και ισχυρός δεν εισήλθε στην Σύγκλητο και παρέμεινε στην τάξη των ιππέων. Το όνομά του έχει γίνει συνώνυμο του πλούσιου ο οποίος προστατεύει τους ανθρώπους της τέχνης. Ο ίδιος έχει γράψει μερικά ποιήματα, όπως τα *Προμηθέας* και *Συμπόσιο*, τα οποία σώζονται αποσπασματικά.

Καταγόταν από ετρουσκική οικογένεια. Πιθανόν να ήταν παρών στη μάχη των Φιλίππων. Το 40 π.Χ. διαπραγματεύτηκε συνθήκη ειρήνης με τον Αντώνιο. Το 38-37 έπεισε τον Αντώνιο να δανείσει πολεμικά πλοία στον Οκταβιανό. Ο Μαικήνας διοικούσε τη Ρώμη και την Ιταλία, ενώ ο Οκταβιανός πολεμούσε τον Πομπήιο και τον Αντώνιο. Κατά την απουσία του Οκταβιανού από τη Ρώμη, ο Μαικήνας μοιραζόταν με τον Αγρίππα την ανεπίσημη θέση του αντιβασιλέα. Ήταν ο πιο έμπιστος από του συμβούλους του Οκταβιανού, όμως έχασε την εμπιστοσύνη του αυτοκράτορα αργότερα στη ζωή του. Ο Σουητώνιος αποδίδει αυτό το γεγονός στην αποκάλυψη του Μαικήνα προς τη γυναίκα του Τερέντια ότι ο αδελφός της οργάνωνε συνωμοσία, ενώ ο Δίων Κάσσιος το αποδίδει στις σχέσεις του αυτοκράτορα με την Τερέντια. Πέθανε άτεκνος το 8 π.Χ. και άφησε την περιουσία του στον αυτοκράτορα. 

## Παραπομπές


Κατηγορία:Ρωμαίοι ποιητές
κατηγορία:Ρωμαίοι πολιτικοί
Κατηγορία:Πολίαρχοι Ρώμης
Ούγος του Βερμαντουά (επίσκοπος)

Ο **Ούγος** (γαλλ.]]: *Hugh*, 920 - 962) ήταν αρχιεπίσκοπος του Ρενς τα διαστήματα 925-931 και 940-946. Προερχόταν από τον Οίκο των Καρολιδών

## Βιογραφία
Ήταν ο πέμπτος γιος του Ερβέρτου Β΄ κόμη του Βερμαντουά. Έγινε αρχιεπίσκοπος του Ρενς το 925 με την υποστήριξη του πατέρα του, αλλά όταν ο Ερβέρτος Β΄ ήρθε σε ρήξη με τον Ούγο των Ροβερτιδών δούκα των Φράγκων, ο τελευταίος εισέβαλε στο Ρενς, εκτόπισε τον Ούγο των Βαρμαντουά και τοποθέτησε στη θέση του νέο αρχιεπίσκοπο τον Άρταλντ.

Ο Ούγος των Βερμαντουά είχε γίνει επίσκοπος στα 5 έτη του· πρέπει να ήταν ο νεαρότερος επίσκοπος. Επίτροπός του ήταν ο Άμπο επίσκοπος του Σουασόν, που εκτελούσε το ποιμαντικό έργο στην επισκοπή κατά την ανηλικότητα του Ούγου.

Το 940 άλλαξαν οι συμμαχίες και ο Ερβέρτος Β΄ κατέλαβε το Ρενς, έδιωξε τον Άρταλντ και τοποθέτησε πάλι τον γιο του εκεί. Ωστόσο το 946 πάλι ο Ούγος εκτοπίστηκε και επανήλθε ο Άρταλντ για 2η φορά.

Όταν απεβίωσε ο Άρταλντ το 946, έγινε προσπάθεια να αποκατασταθεί ο Ούγος, αλλά ο πάπας Ιωάννης ΙΒ΄ εναντιώθηκε και όρισε τον Οδέλρικο ως αρχιεπίσκοπο στη Ρενς, ενώ έβαλε στον Ούγο το επιτίμιο της ακοινωνησίας. Ο Ούγος απεβίωσε το 962 στο Μω.

## Παραπομπές


## Πηγές
* Annals of Flodoard, p.&nbsp;21

Κατηγορία:Δυναστεία των Καρολιδών
Κατηγορία:Επίσκοποι του 10ου αιώνα
Γκυ Α΄ του Σουασόν

Ο **Γκυ Α΄**, γαλλ. Guy I (απεβ. μετά το 986) από τον Οίκο των Καρολιδών ήταν κόμης του Σουασόν.

## Βιογραφία
Ήταν ο έκτος γιος του Ερβέρτου Β΄ κόμη του Βερμαντουά, Μω, Σουασόν και της Αδέλας των Ροβερτιδών, κόρης του Ροβέρτου Α΄ της Γαλλίας. Το 943 απεβίωσε ο πατέρας του και οι έξι γιοί του μοιράστηκαν τις κτήσεις του: ο Γκυ Α΄ έλαβε το Σουασόν.

Υπάρχει η εκδοχή ότι ο Γκυ Α΄ είναι γιος τού Αδαλβέρτου Α΄, δηλ. εγγονός τού Ερβέρτου Β΄, αλλά ο Αδαβέρτος Α΄ δεν αναφέρεται ως κόμης του Σουασόν, πουθενά.

Το όνομά του εμφανίζεται σε ένα καταστατικό όπου ο Λοθάριος Καρολιδών της Δυτικής Φραγκίας επιβεβαιώνει προνόμια της μονής του Σαιν-Τιερύ, κοντά στο Ρενς. Ο Λοθάριος αφιέρωσε τη μονή του Σαιν-Ελουά ντε Νογιόν στη μνήμη του Λιούντολφ του Βερμαντουά επισκόπου του Νογιόν (ήταν ανιψιός του Γκυ Α΄). Ο ίδιος ο Γκυ Α΄ ίδρυσε το αββαείο του Σαιν-Καντέν κοντά στο Περόν. Επισκέφθηκε τη Ρώμη περί το 985. Δεν είχε άρρεν τέκνο και τον διαδέχθηκε η κόρη του Αντελίζα.

## Οικογένεια
Νυμφεύτηκε την Αντελίζα, κόρη του Γκίζελμπερτ κόμη και είχε τέκνο:
* Αδελίζα κόμισσα του Σουασόν, παντρεύτηκε τον Νοσέρ Β΄ κόμη του Μπαρ-συρ-Ωμπ. Γιος τους ήταν ο
** Ρενώ Α΄ κόμης του Σουασόν. Αυτόν τον διαδέχθηκαν τα δύο τέκνα του:
*** Γκυ Β΄, κόμης του Σουασόν.
*** Αδελαΐδα, κόμισσα του Σουασόν.

## Αναφορές


## Εξωτερικοί σύνδεσμοι
* Dormay, C., Histoire de la ville de Soissons et de ses rois, ducs, comtes et gouverneurs, Soissons, 1664

Κατηγορία:Δυναστεία των Καρολιδών
Βραβείο Golden Boy

[μικρογραφία|339x339εσ|Ο [Ντεζιρέ Ντουέ είναι ο τελευταίος νικήτης του βραβείου.]]
Το **Golden Boy** είναι βραβείο το οποίο δίνεται από αθλητικούς δημοσιογράφους σε νεαρούς ποδοσφαιριστές της Ευρώπης, οι οποίοι κατά τη διάρκεια μιας ημερολογιακής χρονιάς εξέπληξαν με την απόδοσή τους. Οι δύο προϋποθέσεις του βραβείου είναι ο παίχτης να είναι κάτω των 21 ετών και να αγωνίζεται σε κάποιο πρωτάθλημα της Ευρώπης. 

## Επιλογή
Το βραβείο καθιερώθηκε στην ιταλική αθλητική εφημερίδα *[[Tuttosport]]*, το 2003. Πλέον συμμετέχουν αρκετές εφημερίδες από όλη την Ευρώπη για την ανάδειξη του νικητή: *[[Bild]]* (Γερμανία), *[[Blick]]* (Ελβετία), *[[A Bola]]* (Πορτογαλία), *[[L'Équipe]]* (Γαλλία), France Football (Γαλλία), *[[Marca (εφημερίδα)|Marca]]* (Ισπανία),  *[[Mundo Deportivo]]* (Ισπανία), *[[Τα Νέα]]* (Ελλάδα), *[[Sport Express]]* (Ρωσία), *[[De Telegraaf]]* (Ολλανδία) και, τέλος, *[[The Times]]*. Kάθε κριτής μπορεί να ψηφίσει 5 νέους παίχτες, δίνοντας τη βαθμολογία 10 στον καλύτερο, και στους υπόλοιπους 7, 5, 3 και 1.

## Νικητές

## Νικητές ανά θέση

## Νικητές ανά εθνικότητα

## Βραβείο ανά συλλόγους
[μικρογραφία|300x300εσ|Η [Μπαρτσελόνα είναι η ομάδα με τις περισσότερες βραβεύσεις.]]
Όπου χρόνος με **έντονη γραφή**, σημαίνει ότι το βραβείο μοιράστηκε. 

## Σημειώσεις

# Μοιράστηκε με την Έβερτον
# Μοιράστηκε με τη Μονακό
# Μοιράστηκε με την Ίντερ
# Μοιράστηκε με την Μπενφίκα

## Δείτε επίσης
* Βραβείο Bravo

## Παραπομπές



Κατηγορία:Ποδοσφαιρικά βραβεία
Κατηγορία:Ποδόσφαιρο Κ-21
Βραχοχώρι Δράμας

Το **Βραχοχώρι**, που μέχρι το 1927 ονομαζόταν *Μπουραντζίκι*, είναι ένα ακατοίκητο χωριό του νομού Δράμας στο δήμου Νευροκοπίου στην περιφέρεια Ανατολικής Μακεδονίας και Θράκης.

## Ιστορία

Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και το χωριό ερήμωσε.

## Γεωγραφία
Το Βραχοχώρι βρίσκεται στις νοτιοδυτικές πλαγιές της Ροδόπης, και συγκεκριμένα στο όρος Ελατιά, στην ιστορική και γεωγραφική περιοχή Τσετς κοντά στα σύνορα με τη Βουλγαρία. Στα νότια βρίσκεται το χωριό Εκκλησάκι, στα ανατολικά του το χωριό Πότσανα, και στα βόρεια, μέσα στα σύνορα της Βουλγαρίας, το χωριό Μπράστεν. Το Βραχοχώρι βρίσκεται σε μια απότομη και βραχώδη πλαγιά στη δεξιά πλευρά του ποταμού του Μαυροχωρίου. Στα δυτικά του χωριού ρέει ο Δεσπάτης και στα ανατολικά του χωριού βρίσκονται τα οθωμανικά ερείπια. Κοντά στο Βραχοχώρι υπάρχει μια παλιά γέφυρα. Δεν υπάρχει δρόμος προς το χωριό και σήμερα υπάρχουν μόνο μάνδρες στην περιοχή του.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Μαρία Ζεφυρίνα της Γαλλίας

Η **Μαρία Ζεφυρίνα της Γαλλίας** (γαλλ. *Marie Zéphyrine de France*, 1750-1755) γεννήθηκε στο Παλάτι των Βερσαλλιών ως κόρη του Λουδοβίκου Φερδινάνδου, Δελφίνου της Γαλλίας, και της συζύγου του, Μαρίας Ιωσηφίνας της Σαξονίας. Το ασυνήθιστο όνομά της προέρχεται από τον Ζέφυρο, το ελληνικό όνομα για τον δυτικό άνεμο που της δόθηκε επειδή γεννήθηκε στις 26 Αυγούστου, τη γιορτή του Καθολικού Αγίου Ζεφυρίνου. 

## Βιογραφία
Η γέννησή της αντιμετωπίστηκε με προσοχή. Κατά τα προηγούμενα δύο χρόνια, το 1748 και το 1749, η Μαρία Ιωσηφίνα είχε υποστεί αποβολές και η υγεία της ήταν εύθραυστη. Ωστόσο, ο Λουδοβίκος ΙΕ΄ ήλπιζε για έναν αρσενικό κληρονόμο. 

Ως κόρη του Δελφίνου, ονομάστηκε «αυτοκρατορικό παιδί της Γαλλίας» και ξεπέρασε τις κόρες του βασιλιά, δηλαδή τις θείες της. Αυτές περιλαμβάνουν τη Δούκισσα της Πάρμας, την κυρία Ινφάντα και τη δίδυμη της, Εριέττα μεταξύ άλλων. Ως μέλος της βασιλικής οικογένειας, η Ζεφυρίνα είχε το δικαίωμα στην ζωή της βασιλικής ανωτερότητας, αλλά στο βασίλειο ήταν γνωστή ως «Αυτοκρατορική Κυρία» ή «η Μικρή Κυρία». Η μητέρα της ήθελε να παντρευτεί τον πρώτο της εξάδελφο, Αντώνιο, εκλεγμένο πρίγκιπα της Σαξονίας. 

Ανατράφηκε από την Μαρί Ιζαμπελ, Δούκισσα του Ταλλάρ. 

Η Μαρία Ζεφυρίνα λέγεται ότι έμοιαζε με τη μητέρα της, παρότι δεν επέζησε στην παιδική ηλικία. Ο πιο διάσημος αδελφός της, ο μελλοντικός Λουδοβίκος ΙΣΤ΄ της Γαλλίας, γεννήθηκε στις 23 Αυγούστου 1754. Ο μελλοντικός Λουδοβίκος ΙΗ΄ της Γαλλίας γεννήθηκε το Νοέμβριο του 1755, δύο μήνες μετά το θάνατό της στις Βερσαλλίες. 

Η Μαρία Ζεφυρίνα πέθανε στις Βερσαλλίες από σπασμούς. Πέθανε τις πρώτες πρωινές ώρες την 1η Σεπτεμβρίου, αφού είχε βαπτιστεί μόλις λίγες ημέρες πριν. 

Η Μαρία Ζεφυρίνα δεν θρηνήθηκε ούτε επίσημα. Στις Βερσαλλίες μια πριγκίπισσα θα μπορούσε να θρηνηθεί μόνο αν ήταν πάνω από την ηλικία των 7 ετών.

## Πρόγονοι





## Παραπομπές

Κατηγορία:Γάλλοι ευγενείς
Κατηγορία:Πριγκίπισσες της Γαλλίας
Μητρόδωρος (μαθηματικός)

Ο **Μητρόδωρος** ήταν Έλληνας γραμματικός και μαθηματικός ο οποίος συνέλεγε μαθηματικά επιγράμματα, και τα γραπτά του αποτελούν τμήμα της Ελληνικής Ανθολογίας. Πολύ λίγα πράγματα είναι γνωστά για την ζωή του, και ακόμα και η εποχή που έζησε είναι αβέβαιη, και θεωρείται πως ήταν μεταξύ του 3ου με 6ου αιώνα μ.Χ., με πιθανότερη την δεύτερη εκδοχή.

Το όνομα του εμφανίζεται σε σχέση με 45 μαθηματικά επιγράμματα τα οποία βρίσκονται στο 14ο βιβλίο της Ελληνικής Ανθολογίας. Αν και ενδεχομένως υπήρξε ο ίδιος συγγραφέας κάποιων από τα επιγράμματα, γενικά θεωρείται πως συνέλεξε τα περισσότερα από αυτά, με κάποια από αυτά να προέρχονται από τον 5ο αιώνα π.Χ.. Πολλά από τα επιγράμματα αποτελούν περιγράφουν απλές εξισώσεις, και είναι του ίδιου τύπου όπως αυτά στον αιγυπτιακό  (17ος αιώνας π.Χ.). 

Κάποια από τα προβλήματα του Μητρόδωρου είναι:
*Εικοσιτρία επιγράμματα είναι απλές εξισώσεις με έναν άγνωστο. Μια από αυτές έχει να κάνει με το διάσημο επίγραμμα όπου υπολογίζεται η ηλικία του Διόφαντου.
*Δώδεκα επιγράμματα είναι παράλληλες εξισώσεις με 2 αγνώστους.
*ένα επίγραμμα είναι παράλληλη εξίσωση με 3 αγνώστους.
*Έξι επιγράμματα είναι προβλήματα σχετικά με το γέμισμα και άδειασμα δοχείων μέσω σωλήνων.

## Παραπομπές


## Εξωτερικοί σύνδεσμοι
*''The Greek anthology, Volume 5'', 13-16, Internet Archive

Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες γραμματικοί
Κατηγορία:Ελληνική Ανθολογία
Μαρία Θηρεσία των Βουρβόνων

Η **Μαρία-Θηρεσία**, γνωστή και ως "Αυτοκρατορική δεσποινίς", (19 Ιουλίου 1746 - 27 Απριλίου 1748) από τον Οίκο των Βουρβόνων ήταν Γαλλίδα πριγκίπισσα.

## Βιογραφία
Ήταν κόρη του Λουδοβίκου-Φερδινάνδου διαδόχου (δελφίνου) της Γαλλίας και της Μαρίας-Θηρεσίας-Ραφαέλας των Βουρβόνων-Ισπανίας, κόρης του Φιλίππου Ε΄ της Ισπανίας.

Ως η μεγαλύτερη κόρη του Λουδοβίκου, δελφίνου της Γαλλίας και της Μαρίας Θηρεσίας Ραφαέλας, έλαβε τον τιμητικό τίτλο Madame Royale (Αυτοκρατορική Κυρία) μετά τη γέννησή της. Η γέννηση της Μαρίας Θηρεσίας γιορτάστηκε με μεγάλη χαρά παρά το γεγονός ότι ήταν κορίτσι. Η μητέρα της πέθανε στις 22 Ιουλίου 1746, τέσσερις ημέρες μετά τη γέννα. Ο Λουδοβίκος ήταν μόλις δεκαέξι ετών όταν πέθανε η σύζυγός του. Θρηνούσε έντονα για την απώλεια της συζύγου του, αλλά η ευθύνη του να δώσει κληρονόμο για τη διαδοχή του θρόνου της Γαλλίας απαίτησε να ξαναπαντρευτεί γρήγορα, κάτι που έκανε στις 9 Φεβρουαρίου 1747 στις Βερσαλλίες.
Η νέα μητριά της Μαρίας Θηρεσίας, η Δούκισσα Μαρία Ιωσηφίνα της Σαξονίας, έδωσε πολύ προσοχή στο παιδί και αργότερα θα ασχοληθεί το ίδιο με τα δικά της παιδιά, τρία εκ των οποίων έγιναν βασιλιάδες της Γαλλίας (Λουδοβίκος ΙΣΤ΄, Λουδοβίκος ΙΗ΄ και Κάρολος Ι΄).

Πριν από το θάνατό της, όταν ήταν σχεδόν δύο χρονών, η μικρή Θηρεσία υπέφερε από βίαιη βλάστηση των δοντιών. Ως αποτέλεσμα, το εμετικό χορηγήθηκε για να προσπαθήσει να σταματήσει τον πόνο. Φυσικά αυτό απέτυχε και η Θηρεσία υπέφερε από σπασμούς που οδήγησαν στον αιφνίδιο θάνατό της στις 27 Απριλίου 1748. Την ημέρα εκείνη βαφτίστηκε ως Μαρία Θηρεσία προς τιμήν της μητέρας της. Θάφτηκε στο βασιλικό νεκροταφείο του Αγίου Ντενίς.

Ο πατέρας της επηρεάστηκε βαθύτατα από το θάνατο της Μαρίας Θηρεσίας, καθώς ήταν ο μόνος σύνδεσμός του με την αποθανούσα μητέρα της. Η μητριά της αργότερα έφτιαξε σε μια ζωγραφιά (τώρα χαμένη) του βρέφους να κάθεται πάνω από την κούνια της.

## Παραπομπές


Κατηγορία:Πριγκίπισσες της Γαλλίας
Πρωτάθλημα καλαθοσφαίρισης Β΄ εθνικής κατηγορίας ανδρών 2017-2018

Το **Πρωτάθλημα Β' Εθνικής Κατηγορίας Ανδρών της περιόδου 2017-18** αποτελεί την 45η διοργάνωση από τη δημιουργία της Β' Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.

Το πρόγραμμα της αγωνιστικής δράσης περιλαμβάνει Κανονική Περίοδο των 30 Αγωνιστικών (2 Γύροι των 15 Αγωνιστικών), ενώ θα λάβουν χώρα και συμπληρωματικοί αγώνες κατάταξης. Στη διοργάνωση θα λάβουν μέρος 32 σύλλογοι από ολόκληρη την επικράτεια, οι οποίοι μοιράστηκαν για πρακτικούς και οικονομικούς λόγους σε δύο Ομίλους με γεωγραφικά κριτήρια.

## Προκριματική Φάση
Μετά την ολοκλήρωση της αγωνιστικής περιόδου 2016-17 της Γ' Εθνικής Κατηγορίας, την άνοδο στη Β' Εθνική εξασφάλισαν **απευθείας** οι Πρωταθλητές και Δευτεραθλητές καθενός από τους τέσσερις Ομίλους του Πρωταθλήματος.





Επιπλέον διεξήχθησαν **αγώνες κατάταξης** ανάμεσα στους τρίτους και τέταρτους των δύο Ομίλων Βορρά και Νότου αντίστοιχα, ώστε να δημιουργηθεί μια ιεραρχία ανόδου σε περίπτωση που έμεναν κενές θέσεις στη Β' Εθνική εκτός προγράμματος.





Ειδικότερα διεξήχθησαν οι ακόλουθοι αγώνες:

## Βορράς
Τα σωματεία που έλαβαν μέρος αναμετρήθηκαν μεταξύ τους ανά ζεύγη από δύο φορές.

### Βαθμολογία

## Νότος
Τα σωματεία που έλαβαν μέρος αναμετρήθηκαν μεταξύ τους ανά ζεύγη από δύο φορές.

### Βαθμολογία

## Αγώνες μπαράζ
Στην περίπτωση που για τον οποιοδήποτε λόγω προέκυπταν επιπλέον κενές θέσεις στις παραπάνω κατηγορίες, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ.Συγκεκριμένα, οι ομάδες που κατέλαβαν την τρίτη και τέταρτη θέση σε βορρά και νότο, διασταυρώθηκαν μεταξύ τους για έναν επιπλέον αγώνα σε ουδέτερη έδρα.

## Παραπομπές


## Εξωτερικοί σύνδεσμοι

* «Βαθμολογία &amp; Πρόγραμμα Πρωταθλήματος Β' Εθνικής Κατηγορίας Ανδρών (Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Βαθμολογία &amp; Πρόγραμμα Πρωταθλήματος Β' Εθνικής Κατηγορίας Ανδρών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Πρωταθλήματος Β' Εθνικής Κατηγορίας Ανδρών 2017-2018», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρών 2017 2018
Πρωταθλημα Ελλαδος Β Ανδρών 2017 2018
Κάρολος του Μάιντς

Ο **Κάρολος** (γαλλ.: *Charles*, 825/830 - 4 Ιουνίου 863) ήταν αρχιεπίσκοπος του Μάιντς. Προερχόταν από τον Οίκο των Καρολιδών.

## Βιογραφία
Ήταν ο δευτερότοκος γιος του Πεπίνου Α΄ της Ακουιτανίας και της Ινγκελτρούδης, κόρης του Θεοβέρτου κόμη του Μάντριε (Μερέ).

Έζησε στην Αυλή του θείου του Λοθαρίου Α΄ της Μέσης Φραγκίας ως το 848, όταν άκουσε για την εκθρόνιση του αδελφού του Πεπίνου Β΄ της Ακουιτανίας. Το επόμενο έτος, με μία ομάδα ακολούθων του, μετέβη στην Ακουιτανία για να διεκδικήσει το βασίλειο. Στο Λουάρ συνελήφθη από τον Βιβιάν κόμη του Μαίν και εστάλη στον άλλο θείο του Κάρολο Β΄ της Δυτικής Φραγκίας. Το έβαλαν έγκλειστο στη μονή του Κορμπί ως μοναχό (ή διάκονο).

Το 854 απέδρασε και με νεοσύλλεκτο στρατό πολέμησε για το βασίλειο του αδελφού του, αλλά είχε λίγη επιτυχία και τελικά διέφυγε στον τρίτο θείο του Λουδοβίκο Β΄ της Ανατολικής Φραγκίας, που τον έκανε αρχιεπίσκοπο του Μάιντς και αρχικαγκελλάριό του το 856. Έγινε ένας αξιοσέβαστος επίσκοπος και απεβίωσε το 863· τάφηκε στο αββαείο του Σαιντ Άλμπαν στο Μάιντς.

## Παραπομπές


## Πηγές
* Dictionnaire de Biographie Française. Roman d'Amat and R. Limousin-Lamothe (ed). Paris, 1967.

Κατηγορία:Δυναστεία των Καρολιδών
Κατηγορία:Επίσκοποι του 9ου αιώνα
Ούγος της Σαξονίας

Ο **Ούγος**, γαλλ. Hugh (π. 850 - 880) από τον Οίκο των Καρολιδών ήταν κόμης της Σαξονίας.

## Βιογραφία
Ήταν νόθος γιος του Λουδοβίκου Γ΄ του *Νεότερου*, βασιλιά της Σαξονίας και της Βαυαρίας και μίας -αγνώστου ονόματος- ερωμένης του. Μάλλον ήταν αδελφός του επίσης νόθου Μπέρναρτ.  Γεννήθηκε στη Σαξονία κατά τη βασιλεία του πάππου του Λουδοβίκου Β΄ της Ανατολικής Φραγκίας. 

Σε νεαρή ηλικία ορίστηκε κόμης της Σαξονίας. Γρήγορα απεστάλη στο όριο της Ανατολικής Σαξονίας. Εκεί είχε αψιμαχίες με τους Ούγγρους και τους Βίκινγκς. Το 880 στο Τίμεον (κοντά στο Σαρλερουά του Βελγίου), στη μάχη με επιδρομείς Βίκινγκς, σκοτώθηκε. 

## Παραπομπές


Κατηγορία:Δυναστεία των Καρολιδών
Βερνάρδος (υιός Καρόλου του Παχύ)

Ο **Βερνάρδος** (γερμ. *Bernhard*, 870 - 891/892) ήταν το μόνο παιδί του αυτοκράτορα Καρόλου Γ΄ του Παχύ. Ο πατέρας του προσπάθησε ανεπιτυχώς να τον κάνει διάδοχό του. 

## Βιογραφία
Ήταν νόθος γιος του Καρόλου Γ΄ της Ανατολικής Φραγκίας και μίας -αγνώστου ονόματος- ερωμένης του. Το 885 ο πατέρας του τον αναγνώρισε ως διάδοχό του, αλλά μερικοί επίσκοποι αντιτέθηκαν, όπως ο Λιούτμπερτ αρχιεπίσκοπος του Μάιντς. Ο σύμμαχος τού Καρολου Γ΄  πάπας Αδριανός Γ΄ προσκλήθηκε στη Σύνοδο του Βορμς το 885, όπου θα καθαιρούσε τους επισκόπους και θα νομιμοποιούσε τον Βερνάρδο, αλλά απεβίωσε στη διαδρομή. Έτσι η προσπάθεια του Καρόλου Γ΄ έμεινε ατελέσφορη.

Έπειτα από την αποτυχία του πατέρα του να αποκτήσει παιδί με τη σύζυγό του Ριχάρδις, ανέφερε τον Βερνάρδο στα έγγραφά του ως απόγονο (proles). Συζήτησε με τον νέο πάπα Στέφανο Ε΄ για τη νομιμοποίησή του· όταν ο πάπας ακύρωση τη συνάντησή τους το 887, ο Κάρολος Γ΄ υιοθέτησε τον Λουδοβίκο Γ΄ Μποζονιδών της Προβηγκίας, γιο της εξαδέλφης του Ερμενγάρδης των Καρολιδών. 

Το 887 τον Κάρολο Γ΄ διαδέχθηκε ο ανιψιός του Αρνούλφος Καρολιδών ως βασιλιάς της Ανατολικής Φραγκίας. Το επόμενο έτος ο Βερνάρδος εξεγέρθηκε με μερικούς αξιωματούχους της Αλαμανίας (=Σουαβίας): τον υποστήριξαν ο Ούλριχ κόμης του Λίντς & Άργκεν και ο Βερνάρδος ηγούμενος του Σαιν Γκολ. Ο ιστορικός Γκομπελίνος αναφέρει ότι ο Βερνάρδος μετέβη στον Γουίδων της Λομβαρδίας, που επίσης είχε εξεγερθεί εναντίον του Αρνούλφου και επέστρεψε το 891/2 στην Αλαμανία. Η εξέγερση τελικά κατεστάλη· ο Αρνούλφος εισήλθε στην Αλαμανία και ο Βερνάρδος σκοτώθηκε από τον Ροδόλφο δούκα της Ραιτίας.

Μετά τον Γουΐδωνα βασιλείς της Λομβαρδίας ("Ιταλίας") έγιναν οι: Λάμπερτ των Γκουιντέσκι, Αρνούλφος και Λουδοβίκος Γ΄.

## Παραπομπές

## Πηγές
* Offergeld, Thilo (2001). Reges pueri: Das Königtum Minderjähriger im frühen Mittelalter. 2 vols. Hanover.
*Reuter, Timothy (1991). Germany in the Early Middle Ages, c. 800–1056. London: Longman.
*Reuter, Timothy, ed. (1992). The Annals of Fulda. Manchester Medieval Series, Ninth-Century Histories, Volume II. Manchester University Press.
*MacLean, Simon (2003). Kingship and Politics in the Late Ninth Century: Charles the Fat and the End of the Carolingian Empire. Cambridge University Press.

Κατηγορία:Δυναστεία των Καρολιδών
Αντρέα Μπαρτζάλι

Ο **Αντρέα Μπαρτζάλι** (*Andrea Barzagli*, 8 Μαΐου 1981) είναι Ιταλός πρώην διεθνής ποδοσφαιριστής που αγωνιζόταν στη θέση του κεντρικού αμυντικού. Έχει μπει 4 φορές στην καλύτερη 11αδα της σεζόν για την Σέριε Α και θεωρείται ένας από τους κορυφαίους Ιταλούς αμυντικούς στην ιστορία.

## Καριέρα
Η επαγγελματική του καριέρα ξεκίνησε το 1998 από τη Ροντινέλα και στη συνέχεια έπαιξε σε διάφορες ιταλικές ομάδες. Το 2008 υπέγραψε στη Βόλφσμπουργκ με την οποία κέρδισε το πρωτάθλημα το 2009. Τον Ιανουάριο του 2011 πήρε μεταγραφή για τη Γιουβέντους, στην οποία αγωνίστηκε για μια 8ετία, μέχρι δηλαδή το τέλος της καριέρας του.

Στην εθνική ομάδα παίζει από το 2004 και ήταν στην αποστολή που κέρδισε το χάλκινο μετάλλιο στους Ολυμπιακούς αγώνες της Αθήνας. Δύο χρόνια αργότερα, στο Μουντιάλ του 2006 ήταν στο ρόστερ της ομάδας που κατέκτησε το τρόπαιο. Στη συνέχεια, έπαιξε στο Euro του 2008, όμως δεν κλήθηκε στην ομάδα για το Μουντιάλ του 2010. Επέστρεψε στην εθνική ομάδα σε μεγάλη διοργάνωση το 2012, όταν έπαιξε στο Euro, και έκτοτε αγωνίστηκε στο Κύπελλο Συνομοσπονδιών του 2013, στο Μουντιάλ του 2014 και στο Euro του 2016.

## Παραπομπές


Κατηγορία:Αμυντικοί ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές ΑΚ Πιστοϊέζε 1921
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Πιατσέντζα Κάλτσιο 1919
Κατηγορία:Ποδοσφαιριστές Άσκολι Κάλτσιο 1898
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ιταλοί προπονητές ποδοσφαίρου
Αρνούλφος της Ρενς

Ο **Αρνούλφος** (γαλλ.: *Arnoulph*, τέλη 10ου - αρχές 11ου αιώνα) ήταν αρχιεπίσκοπος της Ρενς (988-991, 996-1021). Προερχόταν από τον Οίκο των Καρολιδών.

## Βιογραφία
Ο Αρνούλφος ήταν νόθος γιος του Λοθαρίου της Δυτικής Φραγκίας και μίας κόρης του Ροβέρτου, μαγιορδόμου του Καρόλου δούκα της Κάτω Λωρραίνης. Ο Κάρολος ήταν νεότερος αδελφός του Λοθαρίου. Ο Αρνούλφος πήρε το όνομα του αρχηγέτη των Καρολιδών, αγίου Αρνούλφου επισκόπου του Μετς.

Ο Αντάλμπερον αρχιεπίσκοπος του Ρενς επιθυμούσε να τον διαδεχθεί ο Γκέρμπερτ του Ωριλάκ (μετέπειτα πάπας Σιλβέστρος Β΄), αλλά όταν το 989 ψηφίστηκε ο Αρνούλφος, ο Ούγος Καπέτος τον αποδέχθηκε. Το ίδιο έτος ο Αρνούλφος υποστήριξε τον θείο του Κάρολο δούκα της Κάτω Λωρραίνης στην προσπάθειά του να γίνει βασιλιάς. Ο Κάρολος κατέλαβε το Ρενς και το Λον, αλλά προσωρινά και το εγχείρημα απέτυχε. Το 990 ο Αρνούλφος αρνήθηκε να προσέλθει στη Σύνοδο του Σανλί και φυλακίστηκε με τον θείο του. Το 991 έγινε σύνοδος στο Ρενς, που με την κατηγορία της -υποτίθεται- εσχάτης προδοσίας, καθαίρεσε τον Αρνούλφο και έκανε τον Γκέρμπερτ αρχιεπίσκοπο του Ρενς.

Η καθαίρεση είχε αντιδράσεις: ο πάπας Ιωάννης ΙΕ΄ έστειλε αντιπρόσωπο (legatus) στη Σύνοδο του Μουζόν το 995 και ο Γκέρμπερτ ανεστάλη από αρχιεπίσκοπος, ενώ ένα μήνα μετά μία δεύτερη Σύνοδος δήλωσε τη διαδικασία της καθαίρεσης του Αρνούλφου και εκλογής του Γκέρμπερτ παράνομη και άκυρη· έτσι ο Αρνούλφος επέστρεψε ως αρχιεπίσκοπος στο Ρενς. Μετά ο Γκέρμπερτ έγινε πάπας ως Σιλβέστρος Β΄ (999-1003).

Ο Αρνούλφος έστεψε τον γιο του Ούγου Καπέτου, τον Ροβέρτο Β΄ το 1017 ως συμβασιλιά του Ούγου. Αυτό δήλωνε ότι δεν μπορούσε πια να αμφισβητήσει τη νέα δυναστεία των Καπετιδών. Το 1021 απεβίωσε· ήταν ο τελευταίος Καρολίδης του νεότερου κλάδου του Λουδοβίκου Α΄ του *ευσεβούς*.

## Παραπομπές


Κατηγορία:Δυναστεία των Καρολιδών
Κατηγορία:Επίσκοποι του 10ου αιώνα
Κατηγορία:Επίσκοποι του 11ου αιώνα
Ικέσιος

Ο **Ικέσιος** ήταν Έλληνας ιατρός ο οποίος πιθανώς έζησε στα τέλη του 1ου αιώνα π.Χ., καθώς το όνομα του αναφέρεται από τον ιατρό Κρίτωνα ο οποίος έζησε την ίδια εποχή και ήταν προσωπικός ιατρός του αυτοκράτορα Τραϊανού. Ο Ικέσιος υπήρξε μαθητής του Ερασίστρατου, και αργότερα ανέλαβε ως επικεφαλής αξιοσέβαστης ιατρικής σχολής στην Σμύρνη. Ασχολήθηκε κυρίως με την φαρμακολογία και την διαιτητική, και αναφέρεται πολλές φορές από τον Αθήναιο, όπου κατά τα γραπτά του ο Ικέσιος ήταν φίλος με τον ιατρό Μηνόδωρο. Αναφορές στον Ικέσιο κάνει και ο Πλίνιος ο Πρεσβύτερος ο οποίος τον περιγράφει ως ιατρό με σημαντικό κύρος. Η πόλη της Σμύρνης έκοψε 2 νομίσματα προς τιμή του.

## Παραπομπές


Κατηγορία:Αρχαίοι Έλληνες ιατροί
Λουδοβίκος της Κάτω Λωρραίνης

Ο **Λουδοβίκος**, γαλλ. Louis (π. 980 - 1012) ήταν από τον Οίκο των Καρολιδών.

## Βιογραφία
Ήταν ο δευτερότοκος γιος του Καρόλου δούκα της Κάτω Λωρραίνης και της Αδελαΐδας του Τρουά. Ο μεγαλύτερος αδελφός του Όθων διαδέχθηκε τον πατέρα τους.

Ο Λουδοβίκος ακολούθησε στη Δυτική Φραγκία τον πατέρα του, ο οποίος διεκδικούσε το θρόνο εκεί από τον Ούγο Καπέτο. Το 991 με την απιστία του Αντάλμπερον επισκόπου του Λoν (Laon), φυλακίστηκαν από τον Ούγο. Ο Κάρολος απεβίωσε στη φυλακή το 993, αλλά ο Λουδοβίκος, που ήταν ακόμη παιδί, ελευθερώθηκε. 

Ο Γουλιέλμος Δ΄ Πουατιέ δούκας της Ακουιτανίας του πρόσφερε καταφύγιο το διάστημα 1005-1012. Του διέθεσε το ανάκτορο στο Πουατιέ και του συμπεριφέρθηκε βασιλικά: ως τον αληθινό διάδοχο της Δυτικής Φραγκίας. Ένα καταστατικό του Γουλιέλμου Δ΄ έχει υπογραφεί από τον Λουδοβίκο ως *Lodoici filii Karoli regis*. 

O Ροβέρτος Β΄ αρχιεπίσκοπος του Ρουέν, στα σχέδιά του να εναντίον των Καπετιδών, παρέσυρε και χρησιμοποίησε τον Λουδοβίκο, που τελικά φυλακίστηκε ισόβια στο Σαν.

## Πηγές
* Gwatkin, H. M., Whitney, J. P. (ed) et al. The Cambridge Medieval History: Volume III. Cambridge University Press, 1926.
* Lewis, Andrew W. (1981). Royal Succession in Capetian France: Studies on Familial Order and the State. Cambridge, Massachusetts: Harvard University Press. ISBN 0-674-77985-1.

Κατηγορία:Δυναστεία των Καρολιδών
Κλοντ Μακελελέ

Ο **Κλοντ Μακελελέ Σιντά** (γαλλικά: *Claude Makélélé Sinda*, 18 Φεβρουαρίου 1973) είναι Γάλλος πρώην διεθνής ποδοσφαιριστής και νυν προπονητής. 

Η επαγγελματική του καριέρα ξεκίνησε στη Ναντ και τελείωσε στην Παρί Σεν-Ζερμέν. Στο μεταξύ έπαιξε σε Μαρσέιγ, Θέλτα Βίγο, Ρεάλ Μαδρίτης και Τσέλσι. Κέρδισε πρωταθλήματα τόσο στη Γαλλία όσο και στην Ισπανία και την Αγγλία. Τη σεζόν 2001-02 κατέκτησε το Τσάμπιονς Λιγκ με τη Ρεάλ Μαδρίτης.

Ο Μακελελέ ήταν, επίσης, βασικό στέλεχος της Εθνικής Γαλλίας για πάνω από δέκα χρόνια, με την οποία συμμετείχε δύο Euro, το 2004 και το 2008, καθώς και σε δύο Μουντιάλ, το 2002 και το 2006, μάλιστα στο τελευταίο έφτασε και ως τον τελικό. Το 1996, συμμετείχε και στους Ολυμπιακούς Αγώνες.

Ο Μακελελέ πλέον θεωρείται ένας από τους σπουδαιότερους αμυντικούς μέσους και λέγεται ότι επαναπροσδιόρισε αυτήν τη θέση στο αγγλικό ποδόσφαιρο, ειδικά μετά τις πολύ καλές του εμφανίσεις τη σεζόν 2004-05, χρόνια που η Τσέλσι συγκέντρωσε 95 πόντους και πήρε το πρωτάθλημα, μετά από 50 χρόνια.

Μετά τη λήξη της καριέρας του έγινε προπονητής στην Παρί Σεν Ζερμέν, στην Μπαστιά, στην Όιπεν και στον Αστέρα Τρίπολης.

## Παραπομπές


## Εξωτερικοί σύνδεσμοι

* 
* BBC profile  
* A timeline of Claude Makélélé 
* 

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Γάλλοι Ρωμαιοκαθολικοί
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ολυμπιακής ομάδας Γαλλίας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Παρί Σεν Ζερμέν
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου ΣΚ Μπαστιά
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Γάλλοι με καταγωγή από τη Λαϊκή Δημοκρατία του Κονγκό
Κατηγορία:Προπονητές ποδοσφαίρου Λιγκ 1
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Αστέρα Τρίπολης
Ολλανδικό πρωτάθλημα ποδοσφαίρου ανδρών 1993-94

Το **Ολλανδικό πρωτάθλημα ποδοσφαίρου ανδρών 1993-94** ή αλλιώς η **Ερεντιβίζιε 1993-94** ήταν το 38ο πρωτάθλημα Ερεντιβίζιε. Ξεκίνησε στις 14 Αυγούστου 1993 και ολοκληρώθηκε στις 8 Μαΐου 1994.

Πρωταθλητής  αναδείχθηκε ο Άγιαξ για 24η φορά στην ιστορία του, ενώ υποβιβάστηκαν στην Εέρστε Ντιβίζιε οι Φένλο και Καμπούρ. Την είσοδο στο Τσάμπιονς Λιγκ 1994-95 κέρδισε ο Άγιαξ, στο Κύπελλο ΟΥΕΦΑ 1994-1995 οι Αϊντχόφεν, Φίτεσε και Τβέντε, στο Κύπελλο Κυπελλούχων 1994-95 η Φέγενορντ, ενώ στο Κύπελλο Ιντερτότο 1994 οι Βίλεμ ΙΙ και Σπάρτα Ρότερνταμ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1992-93.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play-offs ανόδου/υποβιβασμού
**Όμιλος Α**

**Όμιλος Β**

## Παραπομπές

## Εξωτερικοί σύνδεσμοι
*RSSSF

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1993-1994
SCS Software

Η **SCS Software Ε.Π.Ε.** είναι τσεχική εταιρεία με έδρα την Πράγα της Τσεχίας, η οποία παράγει βιντεοπαιχνίδια. Κυρίως παράγει βιντεοπαιχνίδια προσομοίωσης για τα λειτουργικά συστήματα Microsoft Windows, OS X και Linux, μεταξύ των οποίων είναι οι σειρές *[[18 Wheels of Steel]]* και *[[Truck Simulator]]*.

## Βιντεοπαιχνίδια

### Bus Driver

To *[[Bus Driver]]* είναι βιντεοπαιχνίδι προσομοίωσης οδήγησης λεωφορείου, το οποίο κυκλοφόρησε το 2007. Το 2014, αναπτύχθηκε μια έκδοση του παιχνιδιού για κινητά με λειτουργικό σύστημα iOS με την ονομασία *Bus Driver - Pocket Edition*.

### 18 Wheels of Steel

Το *[[18 Wheels of Steel]]* είναι σειρά προσομοίωσης οδήγησης φορτηγού, με το περιβάλλον να τοποθετήται κυρίως στην Βόρεια Αμερική. Η σειρά κυκλοφόρησε μέσω της εταιρείας *ValuSoft* από το 2002 με το *Hard Truck: 18 Wheels of Steel* μέχρι το 2011 με το *18 Wheels of Steel: Extreme Trucker 2*.

### Truck Simulator

Η σειρά *[[Truck Simulator]]* περιλαμβάνει τα παιχνίδια *[[Euro Truck Simulator]]*, το οποίο κυκλοφόρησε το 2008, και, το επακόλουθό του, το *[[Euro Truck Simulator 2]]*, το οποίο κυκλοφόρησε το 2012. Και τα δύο βιντεοπαιχνίδια είναι προσομοίωσης οδήγησης φορτηγού και τοποθετούνται στην Ευρώπη, μερικές από τις χώρες είναι οι εξής: Αυστρία, Βέλγιο, Γαλλία, Γερμανία, Ελβετία, Ηνωμένο Βασίλειο, Ιταλία, Λουξεμβούργο, Ολλανδία και Τσεχία. Η SCS Software έχει κυκλοφορήσει μερικούς χάρτες, οι οποίο είναι με πληρωμή (DLC), για το *Euro Truck Simulator 2*.

Η SCS Software ανακοίνωσε ότι το επόμενο παιχνίδι της σειράς θα είναι το *[[American Truck Simulator]]*, το οποίο θα κυκλοφορούσε στις 3 Φεβρουαρίου του 2016. Τελικά, κυκλοφόρησε στις 2 Φεβρουαρίου του 2016. Στην αρχή το παιχνίδι περιείχε μόνο τις πολιτείες της Καλιφόρνιας και της Νεβάδας. Τον Ιούνιο του 2016, προστέθηκε και η Αριζόνα, ως δωρεάν επέκταση. Οι υπόλοιπες πολιτείες θα είναι με πληρωμή.

## Λίστα βιντεοπαιχνίδιων

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Εταιρείες ανάπτυξης βιντεοπαιχνιδιών
Χαλιμά Γιακόμπ

Η **Χαλιμά μπιντί Γιακόμπ** (τζάουι: **حاليمه بنت ياچوب**; γεννημένη στις 23 Αυγούστου 1954) είναι πολιτικός από την Σιγκαπούρη και η 8η πρόεδρος της χώρας από το 2017 έως το 2023.

Διετέλεσε μέλος του κυβερνώντος κόμματος PAP και ένατη Πρόεδρος του Κοινοβουλίου από τον Ιανουάριο του 2013 ως τον Αύγουστο του 2017. Ήταν μέλος του Κοινοβουλίου εκπροσωπώντας την εκλογική περιφέρεια Jurong μεταξύ των ετών 2001 και 2015 και την εκλογική περιφέρεια Marsiling-Yew Tee μεταξύ 2015 και 2017. Στις 7 Αυγούστου 2017 παραιτήθηκε από τις θέσεις του βουλευτή και της Προέδρου του Κοινοβουλίου, καθώς και από το κόμμα της, προκειμένου να θέσει υποψηφιότητα στις προεδρικές εκλογές του 2017.

Στις 13 Σεπτεμβρίου 2017 η Γιακόμπ ανακηρύχθηκε εκλεγείσα Πρόεδρος χωρίς αντίπαλο, καθώς κανείς άλλος υποψήφιος δεν εξασφάλισε Πιστοποιητικό Εκλεξιμότητας. Ορκίστηκε Πρόεδρος στις 14 Σεπτεμβρίου 2017, και έγινε έτσι η πρώτη γυναίκα πρόεδρος στην ιστορία της χώρας.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Σιγκαπούρης
Λάμπρου

Το ελληνικό επώνυμο **Λάμπρου** μπορεί να αναφέρεται σε κάποιο από τα παρακάτω πρόσωπα:

* Άγγελος Λάμπρου (1912-1992), αθλητής του στίβου (δρομέας ταχύτητας)
* Αθανάσιος Λάμπρου, αγωνιστής στην Επανάσταση του 1821
* Αντώνιος Λάμπρου, αγωνιστής στην Επανάσταση του 1821
* Γεώργιος Λάμπρου, αγωνιστής στην Επανάσταση του 1821
* Γιάννης Λάμπρου (1921-1998), αθλητής της καλαθοσφαίρισης, της πετοσφαίρισης και του άλματος εις ύψος
* Γιάννης Λάμπρου (1954-2011), σκηνοθέτης του κινηματογράφου
* Ηρώ Λάμπρου (1915-1988), η πρώτη γυναίκα βουλευτής στο Ελληνικό Κοινοβούλιο
* Ιωάννης Λάμπρου (1899-1976), ιατρός και βουλευτής Σάμου
* Κώστας Λάμπρου (γενν. 1991), ποδοσφαιριστής
* Λάμπρος Λάμπρου (γενν. 1977), Κύπριος ποδοσφαιριστής
* Λάμπρος Λάμπρου (1876-;), βουλευτής Τυρνάβου
* Λίνα Λάμπρου (1887-1981), η πρώτη γυναίκα υπουργός σε ελληνική κυβέρνηση, γνωστή ως **[[Λίνα Τσαλδάρη]]**
* Μαρούλα Λάμπρου (γενν. 1953), Κύπρια αθλήτρια του στίβου
* Νικόλαος Λάμπρου, αγωνιστής στην Επανάσταση του 1821
* Πέτρος Λάμπρου (γενν. 1944), οικονομολόγος και πολιτικός
* Σπυρίδων Λάμπρου, αγωνιστής στην Επανάσταση του 1821

## Δείτε επίσης
* Λάμπρος (επώνυμο)
* Αγγελική Λάμπρη

Κατηγορία:Ελληνικά επώνυμα
Λάμπρος (επώνυμο)

Το ελληνικό επώνυμο **Λάμπρος** μπορεί να αναφέρεται σε κάποιο από τα παρακάτω πρόσωπα:

* Δημήτριος Λάμπρος (1903-1964), διπλωμάτης
* Ιωάννης Λάμπρος (1843-1909), νομισματολόγος
* Κωνσταντίνος Λάμπρος (γενν. 1853), χειρουργός και συλλέκτης
* Μιχαήλ Λάμπρος (1841-1902), λόγιος και βουλευτής
* Παύλος Λάμπρος (1820-1887), λόγιος, ιστοριοδίφης και νομισματολόγος
* Σπυρίδων Λάμπρος (1851-1919), πολιτικός και ιστορικός, πρωθυπουργός της Ελλάδας

## Δείτε επίσης
* Λάμπρου
Λαμπρίδης

Το ελληνικό επώνυμο **Λαμπρίδης** μπορεί να αναφέρεται σε κάποιο από τα παρακάτω πρόσωπα:

* Βασίλειος Λαμπρίδης (γενν. 1928), αρεοπαγίτης, πρόεδρος του Εθνικού Συμβουλίου Ραδιοτηλεόρασης
* Ιωάννης Λαμπρίδης, ονοματεπώνυμο τριών τουλάχιστον διαφορετικών εγκυκλοπαιδικών προσώπων

## Δείτε επίσης
* Έλλη Λαμπρίδη

Κατηγορία:Ελληνικά επώνυμα
Γραμματικάκης

Το ελληνικό επώνυμο **Γραμματικάκης** μπορεί να αναφέρεται σε κάποιο από τα παρακάτω πρόσωπα:

* Αριστοτέλης Κ. Γραμματικάκης (1901-1983), ιδρυτής της εφημερίδας *[[Μεσόγειος (εφημερίδα)|Μεσόγειος]]*
* Γεώργιος Γραμματικάκης (γενν. 1939), φυσικός, πρώην πρύτανης, συγγραφέας και ευρωβουλευτής
* Ιωάννης Γραμματικάκης (γενν. 1948), φυσικός στερεάς καταστάσεως, αναπλ. καθηγητής Πανεπιστημίου Αθηνών
Αμφικράτης ο Αθηναίος

Το αρχαίο ελληνικό όνομα **Αμφικράτης** μπορεί να αναφέρεται σε κάποιον από τους παρακάτω αρχαίους *Αθηναίους*:

* Αμφικράτης ο Αθηναίος (6ος αι. π.Χ.), ανδριαντοποιός
* Αμφικράτης ο Αθηναίος (2ος/1ος αι. π.Χ.), ρήτορας και ιστορικός
Γρηγορίου

Το ελληνικό επώνυμο **Γρηγορίου** μπορεί να αναφέρεται σε κάποιο από τα παρακάτω πρόσωπα:

* Βασίλειος Γρηγορίου (1965), διδάκτωρ φυσικοχημείας, ερευνητής.
* Γεώργιος Γρηγορίου (1909-1970), υφυπουργός οικονομικών και βουλευτής
* Γεώργιος Γρηγορίου, αθλητής που συμμετείχε στους Ολυμπιακούς Αγώνες του 1896
* Γρηγόρης Γρηγορίου (1919-2005), σκηνοθέτης
* Εμμανουήλ (Μάνος) Γρηγορίου (1904-1948), βουλευτής και δημοσιογράφος
* Θεόδωρος Γρηγορίου (1880-1962), ιατρός, νομάρχης και βουλευτής
* Μιχάλης Γρηγορίου, σύγχρονος συνθέτης
* Μιχάλης Γρηγορίου, ποδοσφαιριστής και προπονητής
* Στέφανος (Στέφος) Γρηγορίου (θαν. 1943), Μακεδονομάχος
* Στυλιανός Γρηγορίου (1892-;), πληρεξούσιος της Κρήτης, γ.γ. Υπουργείου Οικονομικών και υποδιοικητής της Τραπέζης της Ελλάδος

## Δείτε επίσης
* Μονή Γρηγορίου στο Άγιο Όρος

Κατηγορία:Ελληνικά επώνυμα
Δενδρινός

Το ελληνικό επώνυμο **Δενδρινός**, που ετυμολογικά δηλώνει τον προερχόμενο από το δένδρο (ιδίως από τη δρυ), μπορεί να αναφέρεται σε κάποιο από τα παρακάτω πρόσωπα:

* Ανδρέας Δενδρινός (1866-1946), βουλευτής Κερκύρας
* Γεράσιμος Δενδρινός (γενν. 1955), λογοτέχνης
* Γιώργος Δενδρινός (1904-1938), συγγραφέας και ποιητής
* Γρηγόριος Δενδρινός ο Αιγιαλείας (18ος αι. - 1850), επίσκοπος και αγωνιστής στην Επανάσταση του 1821
* Ευάγγελος Δενδρινός (1910-2002), υφυπουργός Συγκοινωνιών, βουλευτής και δήμαρχος Αργοστολίου
* Ιερόθεος Δενδρινός (1697-1780), λόγιος ιερομόναχος και ιεροκήρυκας
* Μάκης (Γεράσιμος) Δενδρινός (1950-2015), καλαθοσφαιριστής και προπονητής
* Νίκος Δενδρινός (γενν. 1926), ηθοποιός
* Προκόπιος Δενδρινός (θάν. 1848), λόγιος κληρικός και συγγραφέας
* Σπυρίδων Δενδρινός (γενν. 1811), πρόξενος της Ρωσίας
* Σπύρος Δενδρινός (γενν. 1909), δημοσιογράφος

## Δείτε επίσης
* Δενδρινού

Κατηγορία:Ελληνικά επώνυμα
Δημητρόπουλος

Το ελληνικό επώνυμο **Δημητρόπουλος** μπορεί να αναφέρεται σε κάποιο από τα παρακάτω πρόσωπα:

* Κωνσταντίνος Δημητρόπουλος (1899-1961), υφηγητής της φιλοσοφίας, διευθυντής της Παιδαγωγικής Ακαδημίας Πατρών και συγγραφέας
* Κωνσταντίνος Δημητρόπουλος ο Εβραίος (15ος αι.), μεγαλοκτηματίας του Αιγίου
* Παναγιώτης Δημητρόπουλος, Φιλικός και αγωνιστής στην Επανάσταση του 1821
* Παναγιώτης Δημητρόπουλος (1898-;), καθηγητής της Ηθικής και της Χριστιανικής Κοινωνιολογίας στο ΑΠΘ
* Πέτρος Δημητρόπουλος (*Πήτερ Ντέμος*, γενν. 1923), καλαθοσφαιριστής
* Τσαρλς Δημητρόπουλος (γενν. 1921), Ελληνοαμερικανός ζωγράφος

## Δείτε επίσης
* Δημητροπούλου

Κατηγορία:Ελληνικά επώνυμα
Ρέγκιναρ Β΄ του Αινώ

Ο **Ρέγκιναρ Β΄** ή Ράινερ ή Ραινιέ (γαλλ.: *Régnier II de Hainaut*, 890 - 932) από τον Οίκο του Ρέγκιναρ ήταν κόμης του Αινώ (915-932).

## Βιογραφία
Ήταν ο δευτερότοκος γιος του Ρέγκιναρ Α΄ δούκα της Λωρραίνης και πρώτου κόμη του Αινώ και της Χερσίντας από τη Γαλλία, ίσως κόρης του Καρόλου Β΄ του *φαλακρού*, βασιλιά της Δυτικής Φραγκίας. 

Διαδέχθηκε τον πατέρα του το 915, όταν αυτός απεβίωσε, ως κόμης του Αινώ. Ο μεγαλύτερος αδελφός του Γιλβέρτος διαδέχθηκε τον πατέρα τους ως δούκας της Λωρραίνης. 

Απεβίωσε το 932 και τον διαδέχθηκε ο ομώνυμος γιος του Ρέγκιναρ Γ΄.

## Οικογένεια
Νυμφεύτηκε την Αδελαΐδα της Βουργουνδίας και είχε τέκνα:
* Ρέγκιναρ Γ΄ π. 920-973, κόμης του Αινώ.
* Ροδόλφος απεβ. μετά το 966, κόμης του Χέσμπαϋ.
* Λήτχαρτ.
* κόρη, παντρεύτηκε τον Νίμπελουνγκ κόμη του Μπέτυβε (Betuwe).
* Αμωρύ ντε Βαλενσιέν, που είχε τον:
** Γουλιέλμος του Μονφόρ, έκτισε το κάστρο Μονφόρ και έγινε κύριός του. Γιος του ήταν ο:
*** Αμωρί Α΄ απεβ. 1053, κύριος τού Μονφόρ, ο ιδρυτή τού κλάδου του Μονφόρ.

## Πρόγονοι



	

## Αναφορές


Κατηγορία:Οίκος του Ρέγκιναρ
Ρέγκιναρ Γ΄ του Αινώ

Ο **Ρέγκιναρ Γ΄** ή Ράινερ ή Ρενιέ (γαλλ.: *Régnier III de Hainaut*, 920 - 973) από τον Οίκο του Ρέγκιναρ ήταν κόμης του Αινώ (940-958). Ήταν πολέμιος του Όθωνα Α΄ της Γερμανίας.

## Βιογραφία
Γεννήθηκε στη Βραβάντη και ήταν ο πρωτότοκος γιος του Ρέγκιναρ Β΄ κόμη του Αινώ και της Αδελαΐδας της Βουργουνδίας.

Μαζί με τον νεότερο αδελφό του Ροδόλφο έλαβαν μέρος στην εξέγερση που έκανε ο θείος τους Γιλβέρτος δούκας της Λωρραίνης. Όταν αυτός σκοτώθηκε το 939, ο Ρέγκιναρ Γ΄ έπρεπε να δηλώσει πίστη στον Όθωνα Α΄ της Γερμανίας. 

Έπειτα συμμάχησε με τον Λουδοβίκο Δ΄ Καρολιδών της Δυτικής Φραγκίας, αλλά ο Όθων Α΄ έστειλε τον Χέρμαν Α΄ Κορραδιδών δούκα της Σουαβίας και κατέπνιξε τη στάση το 944. Τότε ο Όθων Α΄ όρισε τον Κορράδο Σαλίων ως δούκα της Λωρραίνης και προσπάθησε να μειώσει τη δύναμη του Ρέγκιναρ Γ΄. Πάντως όταν ο Κορράδος εξεγέρθηκε εναντίον του, ο Ρέγκιναρ Γ΄ υποστήριξε αρχικά τον Όθωνα Α΄. Επικράτησε αναρχία και ο Ρέγκιναρ Γ΄ διέθεσε την προίκα της Γκέρμπεργκα, αδελφής τού Όθωνα Α΄ (και σύζυγο πρώτα του Γιλβέρτου και έπειτα του Λουδοβίκου Δ΄), καθώς και εκκλησιαστική περιουσία. Το 953 ο αδελφός τού Όθωνα Α΄, ο Μπρούνο αρχιεπίσκοπος της Κολωνίας, που είχε οριστεί επόμενος δούκας της Λωρραίνης επανέφερε την τάξη και νίκησε τον Ρέγκιναρ Γ΄. Αυτός αρνήθηκε να υποταχθεί και εξορίστηκε στη Βοημία, όπου και απεβίωσε το 973. 

Ο Μπρούνο διαίρεσε τη Λωρραίνη σε Άνω και Κάτω και έδωσε την Άνω Λωρραίνη στον Φρειδερίκο Α΄ του Οίκου Αρντέν και την Κάτω Λωρραίνη και το Αινώ στον Γοδεφρείδο Α΄ των Ζεραρδιδών.

## Οικογένεια
Νυμφεύτηκε την Αδέλα, κόρη του Ούγου Ε΄ κόμη του Έκουισχαϊμ και είχε τέκνα:
* Ρέγκιναρ Δ΄ π. 950-1013, κόμης του Μονς.
* Λάμπερτ Α΄ π. 950-1015, κόμης του Λουβαίν.

## Πρόγονοι



	

## Παραπομπές


## Εξωτερικοί σύνδεσμοι
*American Pictures.com link

Κατηγορία:Οίκος του Ρέγκιναρ
Παρασκευάς Τσέλιος

Ο **Παρασκευάς Τσέλιος** (Αλεξανδρούπολη, 26 Ιουλίου 1997 -) είναι Έλληνας πετοσφαιριστής, ο οποίος αγωνίζεται ως κεντρικός  στον Ο.Φ.Η. και στην Εθνική Ελλάδας, με την οποία συμμετείχε στο FIVB Volleyball World League, του 2017.

Ο Τσέλιος έχει ύψος 2.07 μέτρα. Η καριέρα του ξεκίνησε το 2012, όπου αγωνιζόταν, έως και το 2017, στον Εθνικό Αλεξανδρούπολης, με τον οποίον τη σεζόν 2013-14 κατάφερε να τερματίσει δεύτερος στον βαθμολογικό πίνακα. Το καλοκαίρι του 2017 εντάχθηκε στο έμψυχο δυναμικό του Ολυμπιακού Σ.Φ.Π.. Την αγωνιστική σεζόν 2019-20 αγωνίστηκε στην ομάδα του Ο.Φ.Η.

## Παραπομπές


## Εξωτερικοί σύνδεσμοι
* Παρασκευάς Τσέλιος στο Greekvolley.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Εθνικού Αλεξανδρούπολης
Γιόσιπ Πάβιτς

Ο **Γιόσιπ Πάβιτς** (κροατικά: *Josip Pavić*, 15 Ιανουαρίου 1982 -) είναι Κροάτης διεθνής υδατοσφαιριστής που αγωνίζεται στη θέση του τερματοφύλακα. Από το 2015 έως το 2018 αγωνιζόταν στο LEN Champions League για τον Ολυμπιακό Πειραιώς.

Ο Πάβιτς είναι επίσης διεθνής με την Εθνική Κροατίας, με την οποία συμμετείχε σε δύο Ολυμπιακούς Αγώνες, το 2008 και το 2012, μάλιστα στους τελευταίους εκ των προαναφερθέντων κατέκτησε και το χρυσό μετάλλιο.  Το 2012, ονομάστηκε από τη FINA ο Καλύτερος Υδατοσφαιριστής του Κόσμου για το 2012.

## Παραπομπές


## Εξωτερικοί σύνδεσμοι
* Ο Γιόσιπ Πάβτις στο Sports-reference.com

Κατηγορία:Γιουγκοσλάβοι υδατοσφαιριστές
Κατηγορία:Κροάτες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Κροάτες Ολυμπιονίκες
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Χρυσοί ολυμπιονίκες της υδατοσφαίρισης
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2012)
Κατηγορία:Ολυμπιονίκες υδατοσφαίρισης (Θερινοί Αγώνες 2016)
Κατηγορία:Ολυμπιονίκες υδατοσφαίρισης (Κροατία)
Κατηγορία:Υδατοσφαιριστές Εθνικής Κροατίας